Aisling Bea

'''Aisling Clíodhnadh O'Sullivan**, profesionalki **Aisling Bea'* gisa ezagutua, (Kildareko konderria, Irlanda, 1984ko martxoaren 16a,) irlandar aktore, umorista, idazle eta aktibista da.

## Biografia 
### Gaztaroa 
Aisling Bea Kildaren (Irlanda) jaio zen. Bere aitak -Brian, zaldientzako albaitariak- Aislingek hiru urte zituela egin zuen bere buruaz beste. *Bea* izena hartu zuen bere aitaren omenez. 13 urte bete arte ez zuen heriotzaren zergatia jakin. Bea eta bere ahizpa gaztea, Sinéad, Helen (sortzez Moloney) amak hazi zituen, zeina bigarren hezkuntzako maistra izan aurretik, jockey-jokalarien entrenatzaile eta jockey profesional izan zen.

Aisling Beak Kildareko Presentation Secondary School eskola katolikoan ikasi zuen. Frantsesa eta filosofia ikasi zituen Dublingo Trinity Collegen. Ikasketak egiten ari zela, ikasleen sketch komiko talde bateko kide izan zen. Ondoren, London Academy of Music and Dramatic Arten (LAMDA) ikasi zuen.

## Ibilbidea 
Arte dramatikoko eskolan graduatu ondoren, Aisling Beak bi urte eman zituen aktore dramatiko gisa antzerkian lana aurkitu nahian. Horren ordez, telesail komikoetan agertzen zen nagusiki, *Cardinal Burns* eta *Dead Boss* (biak 2012an) kasu. *Dead Boss'' filmatzen ari zela, 2011n, Aisling Beak stand-up komedian parte hartzea erabaki zuen. 2012an, Gilded Balloon saria (So You Think You're Funny) irabazi zuen Edinburgoko Fringe Jaialdian, eta, 2013an, Edinburgh Comedy Awards sarietara artista etorri-berri onena izendatu zuten ''C'est La Bea* ikuskizunagatik.

Sari horiek eta jaialdietako parte-hartze horiek eman zioten ikusgarritasuna mugarri izan da Bearen ibilbidean, eta *QI* eta *Insert Name Here* bezalako saioetara erregularki gonbidatzen hasi ziren. Bea eta Yasmine Akram aktoreek BBC Radio 4ko (2012, 2015) *Micks and Legends* komedia sail folklorikoa idatzi eta animatu zuten elkarrekin, zeina, 2013an, Chortle Award baterako izendatu zuten.

Aisling Beak Emakumezko Komiko Onenaren 2014ko British Comedy Award saria irabazi zuen, eta Edinburgora itzuli zen 2015ean, *Plan Bea* zuzeneko ikuskizunarekin. 2016an, *8 Out of 10 Cats* telesaileko taldeburu bihurtu zen, eta *Taskmaster*reko castinean parte hartu zuen, 2017an.

telebistako sitcoms-etan jokatzen jarraitu zuen, hala nola Trollied (2014-2015) The Delivrery Man (2015) eta Amy Hubermanen *Finding Joy* (2018) irlandar telesaila. Gainera, *The Fall* (2016) eta *Hard Sun* (2018) polizia-drametan antzeztu zuen. 2018an, Sara Pascoerekin batera, *What's Normal?* umorezko txat-saioa egiten hasi zen BBC Radio 2n. 15 minutuko stand-up berezi bat grabatu zuen, 2018ko amaieran Netflixen emititu zena.

Netflixeko *Living with Yourself* komedia dramatikoan parte hartzen du (2019tik gaur egun arte), eta Channel 4eko *This Way Up* (2019tik gaur egun arte) komedia-serieko izarra eta gidoilaria da. ITVren *Quiz* (2020) telesail dramatikoan ere agertu zen.

*This Way Up*-en egindako lanagatik, Beak Bafta 2020 British Academy Television Craft Award saria irabazi zuen, talentuaren errebelazio kategorian.

## Militantzia 
Aisling Beak gogor babestu zuen *Repeal the 8th* kanpaina 2018ko Irlandako Erreferendum Konstituzionalean, abortua lortzeari buruzkoan, arrakastatsua izan zena eta legezko abortua Irlandako Errepublikan sartzea helburu zuena; besteak beste, Una Mullallyren *Repeal the 8th'' saiakeran parte hartu zuen, bozketa baino hilabete lehenago. Aurretik homosexualen ezkontzari buruzko legediaren aldeko kanpaina egin zuen 2015eko Irlandako erreferendumean, eta arrakasta izan zuen.

## Filmografia 
thumb|Aisling Bea 2014ko abuztuan.

### Aktorea 
## Erreferentziak 
 

## Kanpo estekak